Deg ixef-agi wis sin iwumi nsemma tasnalɣamkant, ad nereḍ ad d-nefk deg-s tabadut n tesnamka, anida ad d-nefk kra n tbadutin i d-fkan kra n inagmayen; syin akin ad d-nefk iswi n tesnamka imi isem n wadeg yuḥwaǧ anamek iwakken ad yettwagzu akken iwata; akken daɣen ad d-nmeslay ɣef wassaɣen isnamkanen, ama d tamegdiwt, tummidt, tarummidt d tegetnamka imi llan wawalen n wadeg yesan aṭas n yinumak.